व्हाइट हाउस की प्रेस सचिव सारा सैंडर्स ने दैनिक संवाददाता सम्मेलन में पत्रकारों से कहा कि हम शिखर वार्ता की तैयारियां जारी रखे हैं और अगर वह मिलना चाहते हैं , तो हम निश्चित तौर पर तैयार हैं। उन्होंने कहा कि राष्ट्रपति ने कहा है कि अगर उत्तर कोरिया परमाणु निरस्त्रीकरण को तैयार हो जाता है , तो इससे उनका भविष्य उज्जवल हो सकता है। लेकिन इस बातचीत के लिए हमारा दृष्टिकोण स्पष्ट है, हम अपनी तैयारी जारी रखेंगे और हम देखेंगे की क्या होता है।